作者：张炎
词牌/韵律：台城路・齐天乐

paragraphs: 十年前事翻疑梦，重逢可怜俱老。
水国春空，山城岁晚，无语相看一笑。
荷衣换了。
任京洛尘沙，冷凝风帽。
见说吟情，近来不到谢池草。
欢游曾步翠窈。
乱红迷紫曲，芳意今少。
舞扇招香，歌桡唤玉，犹忆钱塘苏小。
无端暗恼。
又几度留连，燕昏莺晓。
回首妆楼，甚时重去好。